Document ID: 32000D0210

Komisijas Lēmums
(2000. gada 25. februāris),
ar ko atzīst par pilnīgu dokumentāciju, kas iesniegta sīkākai pārbaudei saistībā ar spinosada iespējamu iekļaušanu Padomes Direktīvas 91/414/EEK I pielikumā par augu aizsardzības līdzekļu laišanu tirgū
(izziņots ar dokumenta numuru C(2000) 476)
(Dokuments attiecas uz EEZ)
(1999/210/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], kurā jaunākie grozījumi izdarīti ar Komisijas Direktīvu 1999/80/EK [2], un jo īpaši tās 6. panta 3. punktu,
tā kā:
(1) Direktīva 91/414/EEK (turpmāk "Direktīva") paredz izveidot Kopienas sarakstu ar augu aizsardzības līdzekļu sastāvā atļautajām aktīvajām vielām.
(2) Dalībvalstu iestādēm ir iesniegta dokumentācija par Direktīvas I pielikumā iekļaujamām aktīvām vielām.
(3) Dokumentāciju par aktīvo vielu spinosadu Dow AgroSciences iesniedza Nīderlandes iestādēm 1999. gada 19. jūlijā.
(4) Minētās iestādes darījušas Komisijai zināmus pirmo pārbaužu rezultātus, kas pirmajā sīkākajā dokumentācijas pārbaudē iegūti attiecībā uz II pielikumā noteiktajiem datiem un informāciju attiecībā uz vismaz vienu augu aizsardzības līdzekli, kas satur attiecīgo aktīvo vielu - Direktīvas III pielikuma prasībām; vēlāk saskaņā ar 6. panta 2. punkta noteikumiem dokumentācija iesniegta Komisijai un citām dalībvalstīm.
(5) Dokumentācija par spinosadu 1999. gada 17. augustā nodota Pastāvīgajai augu veselības komitejai.
(6) Direktīvas 6. panta 3. punkts paredz Kopienas līmenī apstiprināt, ka katrai dokumentācijai jāatbilst II pielikumā noteiktajām datu un informācijas prasībām un - attiecībā uz vismaz vienu augu aizsardzības līdzekli, kas satur attiecīgo aktīvo vielu - Direktīvas III pielikuma prasībām.
(7) Šāds apstiprinājums nepieciešams, lai veiktu sīku dokumentācijas pārbaudi, kā arī lai dotu iespēju dalībvalstīm piešķirt pagaidu atļauju augu aizsardzības līdzekļiem, kas satur attiecīgo aktīvo vielu, attiecīgi ievērojot Direktīvas 8. panta 1. punkta nosacījumus, īpaši nosacījumus par pilnīgu aktīvo vielu novērtējumu un augu aizsardzības līdzekļiem saskaņā ar Direktīvas prasībām.
(8) Šāds lēmums neierobežo turpmāku datu vai informācijas pieprasīšanu no pieteikuma iesniedzēja, ja sīkākā pārbaudē atklājas, ka šāda informācija vai dati ir vajadzīgi lēmuma pieņemšanai.
(9) Dalībvalstis un Komisija vienojas, ka Nīderlande veiks sīku dokumentācijas pārbaudi attiecībā uz spinosadu.
(10) Nīderlande, tiklīdz iespējams, bet vēlākais - gada laikā ziņos Komisijai par pārbaužu secinājumiem, pievienojot ieteikumus par vielas iekļaušanu vai neiekļaušanu un dažādiem nosacījumiem, kas ar to saistīti; pēc šā ziņojuma saņemšanas sīka pārbaude ar visu dalībvalstu ekspertiem Pastāvīgajā augu veselības komitejā turpināsies.
(11) Šajā lēmumā paredzētie pasākumi ir saskaņā ar Pastāvīgās augu veselības komitejas atzinumu,
IR PIEŅĒMUSI ŠO LĒMUMU.
1. pants
Turpmāk norādītā dokumentācija atbilst II pielikumā noteiktajām datu un informācijas prasībām un - attiecībā uz vismaz vienu augu aizsardzības līdzekli, kas satur aktīvo vielu - Direktīvas III pielikuma prasībām, ņemot vērā ieteiktos izmantošanas veidus.
Dokumentācija, ko Komisijai un dalībvalstīm iesniedza Dow AgroSciences saistībā ar spinosada kā aktīvas vielas iekļaušanu Direktīvas 91/414/EEK I pielikumā un par ko 1999. gada 17. augustā ziņots Pastāvīgajai augu veselības komitejai.
2. pants
Šis lēmums ir adresēts dalībvalstīm.
Briselē, 2000. gada 25. februārī

Labels: 3
18
6